হজরত আব্দুল্লাহ ইবনে আব্বাস (রা:) বর্ণনা করেন, অবৈধ ব্যবসা-বাণিজ্য সম্পর্কে সতর্ক করে রাসূলুল্লাহ (সা:) বলেছেন, ‘ওজন ও মাপ এমন একটি কাজ যে, এতে অন্যায় আচরণ করে তোমাদের পূর্বে অনেক জাতি আল্লাহর আজাবে পতিত হয়ে ধ্বংস হয়ে গেছে। তোমরাও এ ব্যাপারে পুরোপুরি সাবধানতা অবলম্বন করো।’ (ইবনে কাসীর) হজরত ইমাম মালেক (রা:) স্বীয় গ্রন্থ ‘মোওয়াত্তায়’ হজরত ওমর (রা:) থেকে বর্ণনা করেন যে, এক ব্যক্তিকে নামাজের আরকানে ত্রু টি করতে দেখে তিনি বলেছেন যে, ‘তুমি যথার্থ প্রাপ্য শোধ করোনি ’। এই ঘটনা বর্ণনা করে ইমাম মালেক বলেন, প্রাপ্য পুরোপুরি দেয়া ও ত্রু টি করা প্রত্যেক বিষয়ের মধ্যেই হয়। শুধু ওজন ও মাপের মধ্যেই তা সীমাবদ্ধ নয়। এতে বেঝা যায় যে, যে ব্যক্তি কর্তব্যকর্ম পূর্ণ করে না, সময় চুরি করে কিংবা কাজে ত্রু টি করে, ফাঁকি দেয়, সেও উপরোক্ত আয়াতের অন্তর্ভুক্ত, সে যে কোনো রাষ্ট্রীয় উচ্চপদের কিংবা সাধারণ কর্মসূচি হোক অথবা ধর্মীয় প্রতিষ্ঠানে কর্মে নিয়োজিত হোক না কেন।